钦定古今图书集成/方舆汇编/边裔典/第054卷 > 晋
## 钦定古今图书集成/方舆汇编/边裔典/第054卷 > 晋

### 安帝 年释法显求戒律经拘弥国

按《晋书》不载。按晋释法显《佛国记》：“自鹿野苑精舍
西北行十三由延，有国名拘睒弥。其精舍名瞿师罗
园，佛昔住处，今故有众僧，多小乘学。从东行八由延，
佛本于此度恶鬼处，亦尝在此住。经行坐处皆起塔。
亦有僧伽蓝，可百馀僧。从此南行二百由延，有国名
达嚫。”